cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.253
title: การศึกษาการใช้งานแบบจำลองสารสนเทศอาคารในการส่งเสริมการทำงานร่วมกันของผู้ที่เกี่ยวข้องในการบริหารโครงการก่อสร้างโรงงานอุตสาหกรรม

description: ในการบริหารโครงการก่อสร้างโรงงานอุตสาหกรรมจะมีผู้ที่เกี่ยวข้องในหลายส่วนของงาน การที่ผู้ที่เกี่ยวข้องในส่วนต่าง ๆ ของโครงการมาจากองค์กรต่าง ๆ กันทำให้การประสานงานและทำงานร่วมกันมีข้อจำกัดทั้งในแง่ของระยะทาง เวลา และกระบวนการทำงาน ส่งผลให้การส่งต่อข้อมูลเพื่อประสานงานและทำงานร่วมกันเป็นไปได้อย่างจำกัด อย่างไรก็ตามการทำงานร่วมกันของผู้ที่เกี่ยวข้องต่าง ๆ ตั้งแต่เริ่มต้นการวางแผนงาน, การออกแบบ, การก่อสร้าง จนถึงการเริ่มทดสอบและเดินเครื่องจักรนั้นมีความสำคัญมากต่อผลสำเร็จของโครงการ ถ้าการสื่อสารและการทำงานร่วมกันไม่มีประสิทธิภาพอาจส่งผลให้เกิดปัญหาต่าง ๆ ในการบริหารโครงการเป็นผลเสียต่อความสำเร็จของโครงการและส่งผลต่อความพึงพอใจของเจ้าของโครงการ ในปัจจุบันเทคโนโลยีแบบจำลองสารสนเทศอาคาร (Building Information Modeling, BIM) เป็นเทคโนโลยีหนึ่งที่ถูกนำไปใช้งานกันอย่างแพร่หลายในอุตสาหกรรมก่อสร้าง ซึ่งในการใช้แบบจำลองสารสนเทศอาคาร ข้อมูลต่าง ๆ ของอาคารจะถูกส่งต่อและแลกเปลี่ยนกันด้วยแบบจำลองสามมิติซึ่งจะสามารถสร้างภาพที่ละเอียดและชัดเจนมากกว่า อีกทั้งแบบจำลองสารสนเทศอาคารยังถูกใช้เป็นเครื่องมือในการบริหารฐานข้อมูลทางดิจิตอลของอาคารและระบบสาธารณูปโภคทำให้ข้อมูลต่าง ๆ ถูกรวบรวมไว้ที่เดียวเพื่อใช้ในการสื่อสารกับผู้ที่เกี่ยวข้องในแต่ละกระบวนการของการทำโครงการ จุดเด่นของการใช้งานเทคโนโลยีแบบจำลองสารสนเทศอาคารนี้จะช่วยส่งเสริมให้เกิดการประสานงานและการทำงานร่วมกันของผู้ที่เกี่ยวข้องในโครงการได้ดียิ่งขึ้น งานวิจัยนี้มุ่งเน้นทำการศึกษากรณีศึกษา 3 โครงการที่มีการนำแบบจำลองสารสนเทศอาคารไปใช้ในการบริหารโครงการก่อสร้างโรงงานอุตสาหกรรม โดยจะทำการสัมภาษณ์เชิงลึก (In-depth interview) จากผู้ปฏิบัติงานที่เกี่ยวข้องในโครงการในบทบาทต่าง ๆ เพื่อศึกษาปัจจัยที่ส่งผลต่อประสิทธิภาพและประโยชน์ในการนำแบบจำลองสารสนเทศอาคารไปใช้ในการส่งเสริมการทำงานร่วมกันของผู้ที่เกี่ยวข้องในโครงการเพื่อเป็นแนวทางในการพัฒนาการนำแบบจำลองสารสนเทศอาคารไปประยุกต์ใช้ในการส่งเสริมการทำงานร่วมกันของผู้ที่เกี่ยวข้องต่าง ๆ เพื่อให้การบริหารงานโครงการมีประสิทธิภาพสูงขึ้นต่อไปในโครงการอื่น ๆ โดยผลที่ได้จากการศึกษาวิจัยในครั้งนี้จะก่อให้เกิดความเข้าใจเกี่ยวกับปัจจัยที่ส่งผลต่อประสิทธิภาพในการใช้แบบจำลองสารสนเทศอาคารไปใช้ในการส่งเสริมการทำงานร่วมกันของผู้ที่เกี่ยวข้องในการบริหารงานโครงการจากกรณีศึกษาเปรียบเทียบกับทฤษฎีและทำการเสนอแนะแนวทางในการพัฒนาการนำแบบจำลองสารสนเทศอาคารไปใช้ในการส่งเสริมการทำงานร่วมกันของผู้ที่เกี่ยวข้องในการบริหารงานโครงการให้มีประสิทธิภาพยิ่งขึ้น
DOI: 10.14457/tu.the.2023.254
title: แนวทางการพัฒนาทักษะในการปฏิบัติงานของพนักงานระดับหัวหน้างานโดยใช้แบบประเมินทักษะความชำนาญ: กรณีศึกษาของบริษัทผลิตชิ้นส่วนยานยนต์

description: งานวิจัยฉบับนี้มีวัตถุประสงค์ 1) เพื่อศึกษาระดับทักษะความชำนาญในการปฏิบัติงานของหัวหน้างานผ่านการใช้แบบประเมินทักษะความชำนาญ (Skill Matrix) และ 2) เพื่อเสนอแนะแนวทางการพัฒนาทักษะความชำนาญในการปฏิบัติงานของหัวหน้างานในบริษัทผลิตชิ้นส่วนยานยนต์ การศึกษาอาศัยการค้นคว้าจากเอกสาร การจัดทำแบบสอบถาม แบบประเมิน และการเก็บรวมรวมข้อมูลในพื้นที่ปฏิบัติงานจริง ซึ่งกลุ่มตัวอย่างที่ใช้ คือ พนักงานระดับหัวหน้างานในบริษัทชิ้นส่วนยานยนต์แห่งหนึ่งที่มีการจัดการอบรมการสอนงานให้กับผู้ปฏิบัติงานอย่างต่อเนื่องมาระยะหนึ่ง จนบริษัทประสบความสำเร็จได้รับการรับรองระบบคุณภาพการบริหารจัดการคุณภาพสำหรับยานยนต์ IATF16949 โดยคัดเลือกมาจากฝ่ายผลิต ฝ่ายวิศวกรรม และฝ่ายประกันคุณภาพ ที่เข้าปฏิบัติงานกับบริษัทในช่วงปี พ.ศ.2536-2566 และมีวุฒิการศึกษาระดับมัธยมศึกษาตอนต้นขึ้นไป ซึ่งได้กลุ่มตัวอย่างมาจำนวน 45คน เพื่อนำมาวิเคราะห์ด้วยโปรแกรมสำเร็จรูป โดยใช้สถิติเชิงพรรณนา ในข้อมูลทั่วไปส่วนบุคคล และความคิดเห็นเกี่ยวกับทักษะการสอนงานผลการวิจัยพบว่าหัวหน้างานส่วนใหญ่ให้ความสำคัญในการสอนงานแก่ผู้ปฏิบัติงานอย่างต่อเนื่อง ซึ่งพบได้จากการที่หัวหน้างานส่วนใหญ่คิดว่าตนเองเป็นผู้มีความรู้เรื่องการสอนงานในระดับดีมาก แต่เมื่อผู้วิจัยเข้าไปประเมินระดับทักษะความชำนาญหลังอบรม กลับพบว่าหัวหน้างานส่วนใหญ่ได้ผลประเมินในระดับพอใช้ ซึ่งหัวหน้างานที่ต้องการพัฒนาทักษะการสอนงานต้องฝึกฝนและพัฒนาทักษะการสอนงานทั้ง 8 หัวข้อ ได้แก่ การจัดทำแผนการพัฒนาบุคลากร การแจกแจงงาน การเตรียมสิ่งที่จำเป็น การทำ 5ส. ในพื้นที่ทำงาน การเตรียมความพร้อมที่จะเรียน การอธิบายงาน การให้ทดลองปฏิบัติงาน และการติดตามหลังจากสอน ซึ่งเส้นทางที่สะดวกที่สุดในการพัฒนาทักษะการสอนงานคือการนำข้อเสนอแนะแนวที่ทางผู้วิจัยได้จัดทำขึ้นไปปรับใช้กับตนเอง ผลการเสนอแนะต่อบริษัทให้พัฒนาระบบการเรียนรู้ด้วยตนเองเพื่อดึงดูดความสนใจในการเรียนรู้ของผู้ปฏิบัติงาน และส่งเสริมสร้างความตระหนักให้หัวหน้างานรู้ถึงบทบาทหน้าที่ว่าตนเองต้องพัฒนาความรู้ความสามารถในการสอนงานให้มีประสิทธิภาพ
DOI: 10.14457/tu.the.2023.255
title: การศึกษาบทบาทของอุตสาหกรรมผู้ผลิตชิ้นส่วนยานยนต์ต่อการเปลี่ยนแปลงสู่ยานยนต์ไฟฟ้า: กรณีศึกษาบริษัทผู้ผลิตชุดสายไฟรถยนต์ญี่ปุ่นรายหนึ่ง

description: งานวิจัยเรื่อง การศึกษาบทบาทของอุตสาหกรรมผู้ผลิตชิ้นส่วนยานยนต์ต่อการเปลี่ยนแปลงสู่ยานยนต์ไฟฟ้า กรณีศึกษา บริษัทผู้ผลิตชุดสายไฟรถยนต์ญี่ปุ่นรายหนึ่งนั้น ต้องการนำเสนอบทบาท รูปแบบ และวิวัฒนาการในการออกแบบและพัฒนาผลิตภัณฑ์ใหม่ต่อการเปลี่ยนแปลงไปสู่ยานยนต์ไฟฟ้าในอุตสาหกรรมชุดสายไฟรถยนต์ รวมไปถึงการถ่ายโอนเทคโนโลยีภายในกลุ่มบริษัทในการถ่ายทอดเทคโนโลยีวิศวกรรมผลิตภัณฑ์ชุดสายไฟรถยนต์จากผู้ผลิตรถยนต์และบริษัทแม่จากต่างประเทศ เพื่อทำให้เข้าใจสถานะของอุตสาหกรรมการผลิตชุดสายไฟรถยนต์ในประเทศไทยและเตรียมความพร้อมในการยกระดับความสามารถในการผลิตจากการศึกษาพบว่าอุตสาหกรรมชุดสายไฟรถยนต์มีแนวโน้มการขยายตัวในประเทศไทยจากการเติบโตของอุตสาหกรรมยานยนต์สมัยใหม่ ซึ่งส่วนหนึ่งเกิดจากการยกระดับเทคโนโลยีผ่านการถ่ายทอดเทคโนโลยีด้านวิศวกรรมผลิตภัณฑ์ รวมไปถึงการออกแบบและพัฒนาผลิตภัณฑ์จากบริษัทแม่ในประเทศญี่ปุ่นเพื่อการพัฒนาทักษะและความสามารถทางเทคโนโลยีของบุคลากรในพื้นที่ ผ่านการจัดหาเทคโนโลยีที่จำเป็นและฝึกอบรมพนักงานท้องถิ่นผ่านผู้เชี่ยวชาญชาวญี่ปุ่นที่ถูกส่งมาประจำการในประเทศไทย โดยมีพนักงานชาวไทยได้มีโอกาสเรียนรู้และประสบการณ์จากการปฏิบัติงานในสถานการณ์จริง และเมื่อบริษัทสาขาในประเทศไทยสร้างความรู้และประสบการณ์เพียงพอ บริษัทแม่จึงเริ่มมีการลงทุนในการวิจัยและพัฒนาผลิตภัณฑ์ในประเทศไทย เกิดการส่งพนักงานไปทำงานที่ศูนย์วิจัยในประเทศออสเตรเลียเพื่อร่วมพัฒนาโครงการขนาดใหญ่เป็นการสร้างความร่วมมือระหว่างบริษัทในห่วงโซ่มูลค่าโลก และเป็นส่วนสำคัญในการร่วมมือในโครงการวิจัย ออกแบบ และพัฒนาชุดสายไฟรถยนต์ในอนาคตนอกจากนี้ ยังพบว่าการเปลี่ยนแปลงทางเทคโนโลยีจากรถยนต์สันดาปภายในไปสู่รถยนต์ไฟฟ้า ส่งผลกระทบต่ออุตสาหกรรมชุดสายไฟ เนื่องจากมีการปรับเปลี่ยนมาตรฐานการออกแบบเพื่อให้รองรับระบบขับเคลื่อนที่แตกต่างกันของรถยนต์ทั้งสองประเภท มีชุดสายไฟที่แรงดันสูงเพิ่มขึ้นมาเพื่อเพิ่มประสิทธิภาพในการส่งพลังงานไฟฟ้าสำหรับรถยนต์ไฟฟ้า การเปลี่ยนแปลงนี้มีผลต่อการออกแบบและพัฒนาชุดสายไฟรถยนต์ไฟฟ้าในประเทศไทย บริษัทสาขายังคงได้รับการสนับสนุนจากบริษัทแม่ในญี่ปุ่นที่มีความเชี่ยวชาญในการออกแบบเพื่อการผลิต ในขณะเดียวกัน การพัฒนาของชุดสายไฟรถยนต์ไฟฟ้าในประเทศไทยได้เริ่มต้น โดยมีความร่วมมือในการออกแบบผลิตภัณฑ์ใหม่สำหรับประเทศไทยเป็นประเทศแรก อย่างไรก็ตาม การพัฒนาในขั้นตอนต่างๆยังคงอยู่ในขั้นตอนการออกแบบกระบวนการผลิต โดยยังไม่มีการผลิตขึ้นในประเทศไทย การเตรียมพร้อมและการวางแผนล่วงหน้าจึงเป็นสิ่งที่สำคัญในการเผชิญหน้ากับการเปลี่ยนแปลงในอุตสาหกรรมในอนาคตที่มีการเปลี่ยนแปลงไปสู่การใช้ยานยนต์ไฟฟ้าทั้งหมด
DOI: 10.14457/tu.the.2023.256
title: ศึกษาผลกระทบของเที่ยวบินล่าช้าขาออกภายในประเทศ ท่าอากาศยานเชียงใหม่

description: เป็นที่ทราบกันอย่างกว้างขวางว่าอุตสาหกรรมการบิน รวมถึงบริบทอันเกี่ยวเนื่องกับธุรกิจการบินมีบทบาทสำคัญต่อเศรษฐกิจของประเทศเป็นอย่างมาก มีความสำคัญต่อสังคม วัฒนธรรม การท่องเที่ยว รวมถึงความมั่นคงของประเทศและโลก ส่งผลให้เกิดการบริหารแก่ผู้โดยสารมีความสะดวกสบายและปลอดภัยยิ่งขึ้น อย่างไรก็ตามปัญหาความล่าช้าของเที่ยวบินยังคงเป็นปัจจัยและตัวแปรสำคัญ สร้างผลกระทบต่อผู้โดยสาร ต่อท่าอากาศยาน และส่งผลกระทบโดยตรงต่อธุรกิจการบินอย่างหลีกเลี่ยงมิได้ จึงเป็นที่มาของการศึกษาครั้งนี้การศึกษาผลกระทบของเที่ยวบินล่าช้าขาออกภายในประเทศ ท่าอากาศยานเชียงใหม่ มีวัตถุประสงค์ดังนี้ 1) ศึกษาปัจจัยที่มีผลต่อความล่าช้าของเที่ยวบินและบริบทที่เกี่ยวข้อง 2) ศึกษาและวิเคราะห์ผลกระทบต่อผู้โดยสารและหน่วยงานที่เกี่ยวข้อง และ 3) ศึกษาแนวทางเพื่อการออกแบบพื้นที่ที่ตอบสนองความต้องการและลดผลกระทบด้านความพึงพอใจจากเที่ยวบินล่าช้า ทั้งนี้ ผู้วิจัยได้ศึกษาข้อมูลจากงานวิจัยและการศึกษาที่เกี่ยวข้อง เพื่อวิเคราะห์และสรุปผลการศึกษา สร้างแบบสอบถามในการสัมภาษณ์กลุ่มตัวอย่างที่เกี่ยวข้องกับผลกระทบอันเกิดจากความล่าช้าของเที่ยวบิน ในประเด็นอันเกี่ยวเนื่องกับผลกระทบที่เกิดขึ้น และแนวทางในการบริหารจัดการ รวมถึงการออกแบบแก้ปัญหาและมาตรการป้องกันอย่างเป็นรูปธรรมผลการศึกษาพบว่า ปัจจัยที่มีผลต่อความล่าช้าอย่างมีนัยสำคัญ ได้แก่ ปัจจัยภายใน อันเกิดจาก ปัญหาด้านเทคนิค ปัญหาการบริหารจัดการด้านกายภาพและเชิงพื้นที่ ส่วนปัจจัยภายนอกอันได้แก่ สภาพอากาศ ความหนาแน่นจราจรทางอากาศ เป็นต้น ความคิดเห็นของผู้ให้สัมภาษณ์ในประเด็นความเห็นและข้อเสนอถึงแนวทางในการบริหารจัดการ และการจัดการด้านกายภาพของพื้นที่อย่างมีนัยสำคัญ และควรนำมาพิจารณาในการพัฒนา ปรับปรุง แก้ไข และมาตรการป้องกันอย่างมีระบบ รวมถึงการพัฒนาด้านกายภาพเพื่อรองรับปัญหาอันจะเกิดขึ้นในระยะยาวอย่างยั่งยืน และเป็นรูปธรรมอย่างเกิดประโยชน์สูงสุด
DOI: 10.14457/tu.the.2023.257
title: การศึกษาโครงสร้างตลาดและพฤติกรรมการแข่งขันของธุรกิจบริการดูแลสัตว์เลี้ยง

description: การศึกษานี้ มีจุดประสงค์เพื่อวิเคราะห์โครงสร้างตลาดและพฤติกรรมการแข่งขันของผู้ประกอบการธุรกิจบริการดูแลสัตว์เลี้ยง ตามกรอบแนวคิดโครงสร้างตลาด พฤติกรรมการแข่งขันและผลประกอบการ (Structure-Conduct-Performance หรือ S-C-P Approach) แนวคิดปัจจัยกดดัน 5 ประการ (Five Forces Model) และแนวคิดแบบจำลองธุรกิจ (Business Model Canvas) ซึ่งเป็นการวิจัยเชิงคุณภาพและวิเคราะห์ด้วยวิธีวิจัยเชิงพรรณนา โดยใช้วิธีการเก็บข้อมูลทุติยภูมิจากเว็บไซต์ของทางราชการ แพลตฟอร์มสื่อสังคมออนไลน์ บทความ ข่าว และข้อมูลปฐมภูมิจากการสัมภาษณ์เชิงลึกกับผู้ประกอบการธุรกิจบริการดูแลสัตว์เลี้ยง จำนวน 12 ราย ในเขตกรุงเทพมหานครและปริมณฑลผลการศึกษา พบว่า ธุรกิจบริการดูแลสัตว์เลี้ยงมีรูปแบบโครงสร้างตลาดเป็นตลาดกึ่งแข่งขันกึ่งผูกขาด เนื่องจากในตลาดมีผู้ประกอบการจำนวนมาก รูปแบบการบริการของแต่ละรายมีความแตกต่างกันเล็กน้อยและทดแทนกันได้ไม่สมบูรณ์ สำหรับการเข้าสู่ตลาดของผู้ประกอบการรายใหม่ทำได้ไม่ยาก โดยอุปสรรคที่ผู้ประกอบการรายใหม่เผชิญจะเกี่ยวข้องกับเงินลงทุน ความรู้ความเชี่ยวชาญเฉพาะทาง และคุณภาพของงานบริการผู้ประกอบการมีพฤติกรรมการแข่งขันทางด้านราคาที่ไม่รุนแรงมากนัก ส่วนใหญ่จะแข่งขันกันทางด้านที่ไม่ใช่ราคาเป็นหลัก ด้วยการสื่อสารแบบบอกต่อ (Word of Mouth) ช่องทางโฆษณาสื่อออนไลน์ที่หลากหลาย การส่งเสริมการขาย และมีการนำเสนอคุณค่าด้านคุณภาพการบริการที่แตกต่างเพื่อความพึงพอใจของลูกค้าเป็นสำคัญ การบริการจึงยังต้องใช้คนเป็นทรัพยากรหลัก ซึ่งอาจมีนวัตกรรมด้านผลิตภัณฑ์หรือเทคโนโลยีใหม่ๆ มาเป็นส่วนเสริมเพื่อการจัดการภายในร้าน การเพิ่มมูลค่าการบริการและการดึงดูดใจลูกค้ามากขึ้น
DOI: 10.14457/tu.the.2023.258
title: ปัจจัยที่มีอิทธิพลต่อการนำเทคโนโลยีโดรนในการประยุกต์ใช้ทดสอบสัญญาณเครื่องช่วยการเดินอากาศในเขตพื้นที่สนามบินของประเทศไทย

description: งานวิจัยนี้เพื่อศึกษาปัจจัยที่มีอิทธิพลต่อการนำเทคโนโลยีโดรนในการประยุกต์ใช้ทดสอบสัญญาณเครื่องช่วยการเดินอากาศในเขตพื้นที่สนามบินของประเทศไทย เพื่อศึกษาปัจจัยที่มีอิทธิพลต่อการนำเทคโนโลยีโดรนในการประยุกต์ใช้ทดสอบสัญญาณเครื่องช่วยการเดินอากาศในเขตพื้นที่สนามบินของประเทศไทยและเพื่อศึกษาความเป็นไปได้ของการนำเทคโนโลยีโดรนในการประยุกต์ใช้ทดสอบสัญญาณเครื่องช่วยการเดินอากาศในเขตพื้นที่สนามบินของประเทศไทย ตามขั้นตอนและข้อกำหนดขององค์กรการบินพลเรือนระหว่างประเทศ (International Civil Aviation Organization: ICAO) ภายใต้การกำกับดูแลของหน่วยงานการบินพลเรือน (Department of Civil Aviation) ของแต่ละประเทศ เพื่อช่วยให้อากาศยานทุกลำสามารถร่อนลงสู่สนามบินด้วยความปลอดภัย ทดแทนการใช้อากาศยานจริงในการสอบเทียบมาตรฐาน งานวิจัยนี้เป็นการวิจัยเชิงปริมาณ ที่ได้ข้อมูลจากกลุ่มตัวอย่าง 64 คน แบ่งเป็นสองกลุ่ม ได้แก่ ไปด้วยบุคลากรของบริษัทวิทยุการบินแห่งประเทศไทยจำกัด ที่ให้บริการการจราจรทางอากาศในประเทศไทย ในหน่วยงานที่เกี่ยวข้องกับบริการการบินทดสอบสัญญาณเครื่องช่วยการเดินอากาศจำนวน 54 คน และสำนักงานการบินพลเรือนแห่งประเทศไทยซึ่งเป็นหน่วยงานกำกับดูแลด้านอากาศยานไร้คนขับ และมาตรฐานการปฏิบัติการบินจำนวน 10 คน ตามโครงสร้างองค์กร พบว่ากลุ่มตัวอย่างทั้งสองกลุ่มมีประสบการณ์และเกี่ยวข้องกับการบินทดสอบสัญญาณเครื่องช่วยการเดินอากาศของประเทศไทยในปัจจุบัน ผลการวิจัยพบว่าอิทธิพลของความสามารถในการแข่งขัน การสนับสนุนของผู้บริหารระดับสูง กฎหมาย ความสามารถในการแข่งขันสหสัมพันธ์กับการสนับสนุนจากผู้บริหารระดับสูง โครงสร้างพื้นฐาน และประโยชน์ของเทคโนโลยีสหสัมพันธ์กับกฎหมาย ส่งอิทธิพลทางตรงต่อการนำเทคโนโลยีโดรนในการประยุกต์ใช้ทดสอบสัญญาณเครื่องช่วยการเดินอากาศในเขตพื้นที่สนามบินของประเทศไทย
DOI: 10.14457/tu.the.2023.259
title: การยอมรับเทคโนโลยีกระบวนการทำงานหุ่นยนต์อัตโนมัติ

description: วัตถุประสงค์ของวิจัยนี้คือการศึกษาปัจจัยที่มีอิทธิพลต่อการยอมรับเทคโนโลยี RPA ในงานบัญชี จากการรวบรวมข้อมูลโดยแบบสอบถามออนไลน์จากกลุ่มตัวอย่างจำนวน 139 คน และการวิเคราะห์การถดถอยพหุคูณ พบว่าตัวแปรอิสระได้แก่ การรับรู้ถึงประโยชน์ การรับรู้ถึงความง่ายในการใช้งาน อิทธิพลจากสังคม เงื่อนไขการอำนวยความสะดวก และการรับรู้ความเสี่ยง รวมทั้งสิ้น 5 ปัจจัยล้วนส่งผลต่อการยอมรับเทคโนโลยี RPA ในงานบัญชีของนักบัญชี โดยการรับรู้ถึงประโยชน์มีอิทธิพลสูงที่สุด รองลงมาคือ การรับรู้ถึงความง่ายในการใช้งาน อิทธิพลจากสังคม เงื่อนไขการอำนวยความสะดวก และการรับรู้ความเสี่ยงตามลำดับ การศึกษานี้สร้างองค์ความรู้เพื่อนำไปประยุกต์ใช้ในองค์กรที่ต้องการส่งเสริมให้มีการนำเทคโนโลยี RPA เข้ามาใช้ในงานบัญชีเพื่อเพิ่มประสิทธิภาพการทำงาน โดยในงานวิจัยครั้งต่อไปควรมีการศึกษาในบริบทการนำเทคโนโลยี RPA ไปประยุกต์ใช้ในสายงานที่แตกต่างกันในองค์กรและอุตสาหกรรมต่างๆ รวมถึงติดตามการเปลี่ยนแปลงความสามารถของเทคโนโลยี RPA เพื่อนำไปปรับใช้ในองค์กรในอนาคตได้อย่างเหมาะสม
DOI: 10.15468/dl.7t29wx
title: Occurrence Download

description: A dataset containing 140 species occurrences available in GBIF matching the query:
{
 "and" : [
 "TaxonKey is Acetes japonicus Kishinouye, 1905",
 "Geometry POLYGON((170 20, 170 50, 120 50, 120 20, 170 20))",
 "HasCoordinate is true"
 ]
}

 The dataset includes 140 records from 1 constituent datasets; see https://api.gbif.org/v1/occurrence/download/0025181-240626123714530/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.260
title: The influence of consumption values on craft beer purchase decisions in Bangkok and perimeter

description: This research investigates the impact of consumption values on craft beer purchase decisions among consumers residing in Bangkok and the Perimeter. The study focuses on five key consumption values: functional value, social value, emotional value, epistemic value, and condition value. Employing a quantitative research approach with a deductive method, data was collected through online questionnaires from a target sample of 172 respondents. The survey, conducted from November 14 to November 30, 2023, garnered responses from 230 participants.The findings reveal that a significant number of consumers base their craft beer purchase decisions on functional and emotional values. Notably, consumers express a willingness to invest more in craft beer that aligns with their preferences for healthy ingredients and exhibits high quality. Concurrently, emotional value plays a crucial role as consumers consider the self-expression benefits associated with their craft beer choices. This phenomenon suggests that consumers are inclined to incorporate personal values into their purchasing decisions, reflecting a connection between their individual values and the outcomes of selecting specific craft beers.This research contributes to the understanding of consumer behavior in the context of craft beer purchase decisions, shedding light on the complex interaction of functional and emotional values. The findings provide valuable insights for craft beer producers and marketers seeking to align their offerings with the diverse and evolving preferences of consumers in Bangkok and the perimeter.
DOI: 10.14457/tu.the.2023.261
title: วิธีการคัดเลือกการบริหารโครงการผ่าน TOE framework สำหรับอุตสาหกรรมทางการเงิน

description: การเปลี่ยนแปลงทางดิจิทัลในอุตสาหกรรมการเงินของประเทศไทยกำลังเติบโตอย่างรวดเร็ว ด้วยการนำเทคโนโลยีใหม่ ๆ มาปรับใช้ เพื่อเพิ่มความสะดวกสบายในการทำงานและมอบประสบการณ์ที่ดีให้กับลูกค้า ซึ่งยังช่วยให้องค์กรมีข้อได้เปรียบทางธุรกิจและสามารถลดต้นทุนได้อีกด้วย การเลือกวิธีการบริหารโครงการที่เหมาะสมมีบทบาทสำคัญต่อความสำเร็จของโครงการเปลี่ยนแปลงทางดิจิทัล โดยมีสามรูปแบบหลักในการบริหารโครงการ ได้แก่ รูปแบบ Waterfall รูปแบบ Agile และแนวคิดผสมผสานอย่างรูปแบบ Hybrid การศึกษานี้มีจุดมุ่งหวังที่จะช่วยสถาบันการเงินในประเทศไทยเลือกวิธีการบริหารโครงการที่เหมาะสมเพื่อเพิ่มโอกาสในการประสบความสำเร็จของโครงการเปลี่ยนแปลงทางดิจิทัล โดยใช้ TOE Framework (Technology, Organization, and Environment) ซึ่งเป็นกรอบการพิจารณาที่เน้นถึงปัจจัยความซับซ้อนทางเทคโนโลยี องค์กร และสิ่งแวดล้อม ช่วยให้สามารถประเมินความพร้อมและความต้องการขององค์กรได้เพื่อตัดสินใจเลือกแนวทางการบริหารโครงการที่เหมาะสมที่สุดผลจากการวิจัยพบว่าปัจจัยความซับซ้อนทางเทคโนโลยี องค์กร และสิ่งแวดล้อมส่งผลต่อวิธีการคัดเลือกแนวทางการบริหารโครงการโดยมีจุดมุ่งหมายเพื่อที่จะให้โครงการประสบสำเร็จตามวัตถุประสงค์ที่วางไว้ร้อยละ 90 ของกลุ่มเป้าหมายเห็นด้วยว่าความซับซ้อนด้านเทคโนโลยี องค์กรและสิ่งแวดล้อมมีผลกระทบต่อรูปแบบการบริหารโครงการที่จะเลือก โดยร้อยละ 56 จากกลุ่มที่เห็นด้วยมองว่าความซับซ้อนด้านองค์กรเป็นปัจจัยหลักในการพิจารณาวิธีการบริหารโครงการที่เหมาะสม การศึกษาในเล่มนี้ยังกล่าวถึงปัจจัยอื่น ๆ ที่ส่งผลต่อความสำเร็จของโครงการโดยวิเคราะห์จากประสบการณ์ตรงของกลุ่มเป้าหมายในการบริหารโครงการที่ผ่านมาจากผลการวิจัยนี้ ผู้บริหารโครงการและสถาบันทางการเงินสามารถนำข้อมูลไปใช้เป็นข้อมูลอ้างอิงในการคัดเลือกวิธีการบริหารโครงการการเปลี่ยนแปลงทางดิจิทัลในอนาคตเพื่อเพิ่มโอกาสในการประสบความสำเร็จของโครงการและส่งเสริมความมั่นใจให้แก่คนในองค์กร
DOI: 10.14457/tu.the.2023.263
title: ปัจจัยที่ส่งผลต่อการตัดสินใจใช้งานอิเล็กทรอนิกส์ ดีเทลลิ่งของผู้แทนยาและเวชภัณฑ์

description: ปัจจุบันการทำงานของผู้แทนยาและเวชภัณฑ์เกิดความเปลี่ยนแปลงในด้านการนำเสนอข้อมูลผลิตภัณฑ์ โดยสาเหตุการเปลี่ยนแปลงมาจากแพทย์ซึ่งเป็นกลุ่มเป้าหมายในการนำเสนอข้อมูล มีเวลาในการพบผู้แทนยาและเวชภัณฑ์น้อยลง เนื่องจากภาระในการตรวจรักษาอีกทั้งจำนวนผู้แทนยาและเวชภัณฑ์ที่มากขึ้นก็ทำให้การเข้าถึงแพทย์ทำได้น้อยลง บริษัทยาและเวชภัณฑ์จึงนำอิเล็กทรอนิกส์ ดีเทลลิ่งเข้ามาเพื่อช่วยให้การสื่อสารข้อมูลกับแพทย์สามารถดำเนินต่อไปได้ ผู้ศึกษาจึงต้องการศึกษาพฤติกรรมการและอิทธิพลจากปัจจัยการยอมรับนวัตกรรมที่ส่งผลต่อการตัดสินใจใช้อิเล็กทรอนิกส์ ดีเทลลิ่งของผู้แทนยาและเวชภัณฑ์ โดยเก็บรวบรวมข้อมูลจากกลุ่มตัวอย่าง จำนวน 241 คน ผ่านแบบสอบถามออนไลน์แล้วจึงนำข้อมูลที่รวบรวมได้มาวิเคราะห์เชิงสถิติผ่านโปรแกรมสำเร็จรูปทางสถิติ SPSS ด้วยวิธีการถดถอยโลจิสติกแบบไบนารี (Binary Logistic Regression) ผลการศึกษาพบว่า กลุ่มตัวอย่างส่วนใหญ่เป็นเพศหญิงมีอายุอยู่ในช่วงอายุ 31-40 ปี ทำงานในตำแหน่งผู้แทนยาและเวชภัณฑ์ สำเร็จการศึกษาในระดับปริญญาตรีและมีประสบการณ์การทำงานมากกว่า 10 ปี โดยรูปแบบอิเล็กทรอนิกส์ ดีเทลลิ่ง ที่ถูกเลือกใช้มากที่สุด คือ รูปแบบการประชุมเสมือนจริงซึ่งมีระยะเวลาในการใช้งานมากกว่า 15 นาที สำหรับหัวข้อที่กลุ่มตัวอย่างเลือกในการนำเสนอมากที่สุด คือ ประกาศแนวทางการรักษาโรค สำหรับปัจจัยที่ส่งผลต่อการตัดสินใจใช้อิเล็กทรอนิกส์ ดีเทลลิ่งแบ่งได้ 2 กลุ่ม คือ ปัจจัยที่ส่งผลให้การตัดสินใจใช้งานลดลง ประกอบไปด้วย อายุ โดยเฉพาะกลุ่มตัวอย่างอายุ 41-60 ปี มีแนวโน้มที่จะตัดสินใจใช้งานน้อยลง นอกจากนี้สถานการณ์การใช้อิเล็กทรอนิกส์ ดีเทลลิ่งผ่านโทรศัพท์เคลื่อนที่และการใช้อิเล็กทรอนิกส์ ดีเทลลิ่งเพื่อนำเสนอข้อมูลกับพยาบาลหรือเภสัชกรก็ส่งผลให้การตัดสินใจใช้ลดลงด้วย ในขณะที่ปัจจัยที่ส่งผลให้การตัดสินใจใช้งานเพิ่มขึ้น คือ เหตุการณ์ที่ไม่สามารถพบแพทย์ได้ในเวลาราชการ
DOI: 10.14457/tu.the.2023.264
title: ปัจจัยกำหนดการตัดสินใจลงทุนติดตั้งเครื่องจักรและระบบอัตโนมัติของผู้ประกอบการในภาคอุตสาหกรรมไทยที่ใช้แรงงานเข้มข้น

description: งานวิจัยนี้จัดทำขึ้นเพื่อศึกษาปัจจัยกำหนดการตัดสินใจลงทุนติดตั้งเครื่องจักรและระบบอัตโนมัติของผู้ประกอบการในภาคอุตสาหกรรมไทยโดยมุ่งเน้นไปที่อุตสาหกรรมที่ใช้แรงงานเข้มข้น เนื่องจากประเทศไทยกำลังเข้าสู่สังคมผู้สูงอายุ ทำให้จำนวนแรงงานลดลงโดยเฉพาะในภาคอุตสาหกรรม ดังนั้นการติดตั้งเครื่องจักรและระบบอัตโนมัติในกระบวนการผลิตจึงมีความจำเป็นต่อการอยู่รอดของผู้ประกอบการไทย โดยงานวิจัยนี้ได้นำข้อมูลจากแบบแจ้งข้อมูลการประกอบกิจการโรงงานรายปี (ร.ง.9) ที่ผู้ประกอบการได้ตอบมายังสำนักงานเศรษฐกิจอุตสาหกรรม (สศอ.) กว่า 2,700 โรงงาน และคัดเลือกเฉพาะกลุ่มตัวอย่างที่เกี่ยวข้องในหัวข้อการตัดสินใจลงทุนติดตั้งเครื่องจักรและระบบอัตโนมัติจำนวน 1,692 โรงงาน มาทำการวิเคราะห์ด้วยทฤษฎีการวิเคราะห์ทรัพยากรพื้นฐานขององค์กรและความสามารถเชิงพลวัต โดยใช้แบบจำลองโพรบิต (Probit Model) ด้วยโปรแกรม STATA จากการศึกษาในภาพรวมของประเทศ พบว่า กิจการที่มีขนาดใหญ่ มีสัดส่วนรายได้จากการส่งออกมาก และสินค้าได้รับการรับรองมาตรฐานอุตสาหกรรม มีแนวโน้มที่จะลงทุนติดตั้งเครื่องจักรและระบบอัตโนมัติมากกว่ากิจการอื่น ๆ อย่างมีนัยสำคัญ และอุตสาหกรรมที่ใช้แรงงานเข้มข้น มีปัจจัยกำหนดการตัดสินใจลงทุนติดตั้งเครื่องจักรและระบบอัตโนมัติแตกต่างจากอุตสาหกรรมที่ใช้เทคโนโลยีขั้นสูง และอุตสาหกรรมการผลิตคอมพิวเตอร์และอิเล็กทรอนิกส์ กล่าวคือ มาตรฐานอุตสาหกรรมไม่ส่งผลในอุตสาหกรรมที่ใช้เทคโนโลยีขั้นสูง และอุตสาหกรรมการผลิตคอมพิวเตอร์และอิเล็กทรอนิกส์ ส่วนขนาดกิจการไม่ส่งผลในอุตสาหกรรมการผลิตคอมพิวเตอร์และอิเล็กทรอนิกส์
DOI: 10.14457/tu.the.2023.265
title: การวิเคราะห์โครงสร้างทางการตลาดและพฤติกรรมการแข่งขันของธุรกิจออโตเมชัน

description: งานศึกษานี้วิเคราะห์โครงสร้างตลาดและพฤติกรรมการแข่งขันของธุรกิจออโตเมชันโดยใช้การวิเคราะห์ตามแนวคิด Structure-Conduct-Performance หรือ S-C-P Approachแนวคิดปัจจัยกดดัน 5 ประการ (Five Forces Model) และแนวคิดแบบจำลองธุรกิจ BMC(Business Model Canvas) เพื่อวิเคราะห์รูปแบบโครงสร้างและพฤติกรรมการแข่งขันภายในตลาดการศึกษาได้รวบรวมข้อมูลทุติยภูมิที่เกี่ยวข้องและทำการสัมภาษณ์เชิงลึกจากตัวอย่างกลุ่มผู้ประกอบการธุรกิจในอุตสาหกรรมจำนวน 5 บริษัท จากทั้งหมด 10 บริษัท และบริษัทแบ๊คฮอฟออโตเมชัน ประเทศไทยผลศึกษาพบว่า ธุรกิจออโตเมชันภายในประเทศไทยมีรูปแบบโครงสร้างตลาดผู้ขายน้อยรายที่มีการกระจุกตัวสูง หรือว่ามีระดับการผูกขาดในอุตสาหกรรมอยู่ในระดับสูง เนื่องจากในตลาดมีผู้ประกอบการไม่มาก สินค้าและบริการของผู้ประกอบการแต่ละรายมีความแตกต่างกันเล็กน้อยและทดแทนกันได้ไม่สมบูรณ์ ทำให้ผู้ประกอบการมีกำไรส่วนเกิน การศึกษาพบอุปสรรคในการเข้าสู่ตลาดของผู้ประกอบการรายใหม่อันประกอบด้วยอุปสรรคด้านความรู้เกี่ยวกับเครื่องจักรออโตเมชัน อุปสรรคด้านเงินทุน อุปสรรคทางด้านคุณภาพของเครื่องจักร และความน่าเชื่อถือผู้ประกอบการมีพฤติกรรมการแข่งขันทางด้านราคาไม่รุนแรงมาก ส่วนใหญ่จะแข่งขันกันทางด้านไม่ใช่ราคาเป็นหลัก เช่น การสร้างความแตกต่างของเครื่องจักร โดยการนำเทคโนโลยีหรือนวัตกรรมต่างๆ เข้ามาประยุกต์ใช้ในการสร้างเครื่องจักรออโตเมชัน ทั้งนี้ทางผู้ประกอบการยังสามารถปรับตัวและปรับกลยุทธ์การทำธุรกิจตามสภาพแวดล้อมที่เปลี่ยนไป
DOI: 10.14457/tu.the.2023.266
title: การศึกษาปัจจัยที่มีผลต่อการเลือกซื้อผลิตภัณฑ์เสริมอาหารของคน generation Y หลังวิกฤติการณ์โควิด 19

description: ในปี ค.ศ. 2020 ทั่วโลกต้องเผชิญกับวิกฤติการณ์การแพร่ระบาดของโรคโควิด 19 ซึ่งก่อให้เกิดผลกระทบทั้งในด้านของสุขภาพกาย สุขภาพจิต และเศรษฐกิจ ด้วยเหตุนี้จึงทำให้ประชาชนเริ่มมีการปรับเปลี่ยนวิถีการใช้ชีวิตแบบใหม่ หรือที่เรียกว่า New Normal ซึ่งหนึ่งในวิถีการใช้ชีวิตแบบใหม่ ก็คือ การรับประทานผลิตภัณฑ์เสริมอาหาร เพื่อเสริมสร้างให้สุขภาพร่างกายแข็งแรงนั่นเองผู้วิจัยจึงมีความสนใจที่จะศึกษาว่ามีปัจจัยใดบ้าง ที่มีผลต่อการเลือกซื้อผลิตภัณฑ์เสริมอาหารของประชาชน โดยกลุ่มตัวอย่างที่ผู้วิจัยทำการศึกษาคือ กลุ่มคน Generation Y ซึ่งเป็นกลุ่มประชากรที่อยู่ในวัยสำคัญต่อการพัฒนาประเทศ และจัดเป็นกลุ่มผู้บริโภคที่ทั่วโลกกำลังให้ความสำคัญมากที่สุด เนื่องจากเป็นกลุ่มประชากรที่มีรายได้สูง และมีกำลังซื้อสูง ผลการศึกษาที่ได้นี้ สามารถนำไปใช้ประโยชน์โดยนำไปเป็นแนวทางในการวางแผนการตลาดสำหรับผลิตภัณฑ์เสริมอาหารให้เหมาะสมกับกลุ่มคน Generation Yงานวิจัยนี้เป็นการเก็บรวบรวมข้อมูลจากแบบสอบถามออนไลน์ จำนวน 400 ชุด โดยศึกษาในกลุ่มตัวอย่างที่เกิดในช่วงปี พ.ศ. 2523-2538 ที่อาศัยอยู่ในประเทศไทย ที่มีความสนใจในการบริโภคผลิตภัณฑ์เสริมอาหาร และนำข้อมูลที่ได้มาวิเคราะห์ด้วยโปรแกรมสำเร็จรูป SPSSผลจากการศึกษา พบว่า ปัจจัยที่มีผลต่อการเลือกซื้อผลิตภัณฑ์เสริมอาหารของคน Generation Y หลังวิกฤติการณ์โควิด 19 ได้แก่ การส่งเสริมการตลาด (ปัจจัยส่วนประสมทางการตลาด 4P’s), ราคา (ปัจจัยส่วนประสมทางการตลาด 4P’s), ปัจจัยด้านทัศนคติและความเชื่อ, จำนวนผลิตภัณฑ์เสริมอาหารที่รับประทานอยู่, ความสนใจที่จะซื้อผลิตภัณฑ์เสริมอาหารในด้านการบำรุงสุขภาพ และระยะเวลาที่รับประทานผลิตภัณฑ์เสริมอาหาร
DOI: 10.15468/dl.r35qht
title: Occurrence Download

description: A dataset containing 1607 species occurrences available in GBIF matching the query:
{
 "and" : [
 "TaxonKey is Ruditapes philippinarum (A.Adams & Reeve, 1850)",
 "Geometry POLYGON((170 20, 170 50, 120 50, 120 20, 170 20))",
 "HasCoordinate is true"
 ]
}

 The dataset includes 1607 records from 40 constituent datasets; see https://api.gbif.org/v1/occurrence/download/0025182-240626123714530/datasets/export for details.
 
Data from some individual datasets included in this download may be licensed under less restrictive terms.